อยากสอบถามว่า พอดีเดือนที่ผ่านมาประจำเดือนมาช่วงวันที่11ธ.ค. แล้วมี พสพ.ตอนวันที่ 11 ม.ค. แล้วกินยาคุมฉุกเฉินผ่านมาประมาณ 19ชม.ค่ะ ตอนนี้ผ่านมา5วันแล้วประจำเดือนยังไม่มา อยากทราบว่ามีโอกาสตั้งครรภ์มากน้อยแค่ไหนค่ะ
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 80-90%ดังนั้นถ้าได้ใช้ยาภายในเวลาที่กำหนด มีโอกาสตั้งครรภ์น้อยแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก